Barne- og familiedepartementet
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Myndigheter i Norge,Regjering og departement
Barne- og familiedepartementet (BFD) er et norsk departement med ansvar for regjeringens politikk overfor barn og unges oppvekst og rammevilkår for familiene. I tillegg skal det ivareta tryggheten, rettighetene og interessene til forbrukerne.
Barne- og familiedepartementets øverste leder er statsråd Kjersti Toppe fra Senterpartiet, med tittelen barne- og familieminister.BFD består av fem avdelinger: barnevernsavdelingen, familie- og oppvekstavdelingen, forbruker-, tros- og livssynsavdelingen, plan- og administrasjonsavdelingen og kommunikasjonsenheten.BFD har en rekke store etater under sitt ansvarsområdet, blant annet Forbrukerrådet, Forbrukertilsynet, Likestillings- og diskrimineringsombudet, Barneombudet, Barne-, ungdoms- og familieetaten. Historikk BFD er et av departementene som har hatt mange skifter av navn og ansvarsområder. Fra opprettelsen under navnet Barne- og familiedepartementet i 1991, har det skiftet navn fire ganger. Det første navneskiftet kom i 2006, da det het Barne- og likestillingsdepartementet.I 2010 skiftet det navn til Barne-, likestillings- og inkluderingsdepartementet, noe det het til 2016. Da ble inkluderingsarbeidet flyttet over til Justis- og beredskapsdepartementet, hvor Sylvi Listhaug fikk ansvaret for dette området. Etter dette het departementet Barne- og likestillingsdepartementet fram til 2019, da KrF kom inn i regjeringen og likestillingsarbeidet ble flyttet til Kulturdepartementet. Departementet tok da tilbake sitt gamle navn Barne- og familiedepartementet.Oversikt over statsråder i Barne-, likestillings- og inkluderingsdepartementet finnes i tabellen over Norge – Statsråder. Les mer i Store norske leksikon regjeringen